Røros Tweed

Røros Tweed AS  er en tekstilbedrift på Røros i Trøndelag. Den ble etablert i 1939 og produserer fortsatt pledd og andre ullvarer, mest kjent som «Røros-pledd».

Bedriften bestod i utgangspunktet av et spinneri og etterbehandlingsavdeling av stoff. Stoffene ble håndvevd rundt omkring i heimene i nabolaget og tatt tilbake til bedriften for etterbehandling og salg. Produktet var tweedstoff, som i stor grad ble eksportert. 

Bedriften ble modernisert på 50-tallet da en også gikk over til maskinell veving i nye lokaler. På 60-tallet ble gradvis boligtekstiler, i første rekke ullgardiner og møbelstoff, ved siden av garn, bedriftens hovedprodukt. 

Rauma Ullvarefabrikk AS kjøpte Røros Tweed i 1968. Satsing på designpledd som hovedprodukt skjedde først på slutten av 80-tallet. Bedriften er i dag den eneste produsent av pledd i Skandinavia og ledende produsent av designpledd i Nord-Europa. Hovedmarkedet er Norge, mens en tredjedel blir eksportert.Røros Tweed satser i utlandet - artikkel på Botrend.no.

Se også
Tekstilindustri

 Referanser 

Eksterne lenker

 Beskrivelse av norske tekstilbedrifter – Norsk Museumsnettverk for industrihistorie.

Kategori:Norske tekstilbedrifter
Kategori:Etableringer i 1947
Kategori:Næringsliv i Røros